Tarp mūsų yra žmonių,
kurie gali tobulai prisiminti visus savo praėjusius gyvenimus.
Jie save vadina Begaliniais.
BEGALINIS
Tarp Begalinių dvi grupės varžosi dėl valdžios.
Vienoje pusėje yra Tikintieji, kurie yra pasišventę naudoti savo žinias,
kad apsaugotų ir padėtų tobulėti visai žmonijai.
Su jais kovoja Nihilistai, kurie šią galią laiko prakeiksmu.
Naujos technologijos suteikė Nihilistams galimybę sunaikinti visą gyvybę Žemėje.
Ir vyksta lenktynės dėl jų kontrolės.
MEKSIKAS - PRAĖJĘS GYVENIMAS
Treadvai, pasakyk, kad tu jį turi.
Taip. Aš jį turiu.
Galbūt šiek tiek vėluosiu. Dabar važiuoju pas tave.
Gerai.
Treadvai, tau viskas gerai?
Negalime leisti jiems susigrąžinti Kiaušinio.
Negaliu patikėti, kad Baturstas taip pasielgtų.
Jis nėra tas žmogus, kurį prisimename.
Šūdas.
Abeli.
Važiuosiu trumpesniu keliu. Susitiksime prie greitkelio.
Jie jį užblokavo.
-Privažiuok prie krano pagrindo. -Treadvai, paklausyk.
Nevažiuok tuo tiltu.
Treadvai?
Abeli, paklausyk manęs.
Jei man nepavyks, pažvelk į vidų.
Nežinau, kokį stebuklą stengiesi padaryti,
bet priešais tave yra apie 50 metrų tarpas.
Ką jis planuoja?
Leona. Prašau.
Leona, atsibusk.
Atsibusk.
Aš tave surasiu Pradžioje.
Aš tave myliu.
Ar kada nors sapnavote tokį realų sapną, kad jis buvo panašus į prisiminimą?
Ar kada nors nustebote, kai pažvelgėte į veidrodį?
Lyg tikėjotės, jog į jus žvelgs kažkieno kito veidas.
Visi šie žmonės kažkur eina, visi kažką daro.
Bet kokia yra viso to esmė?
Galbūt, jei žinočiau atsakymą,
visos smulkmenos susidėliotų į savo vietas.
Galbūt jas suprasčiau.
NIUJORKAS - ŠIS GYVENIMAS
-Sveiki. -Evansai. Pačiu laiku.
Malonu jus matyti. Kaip laikotės?
-Ar buvo sunku surasti šią vietą? -Ne. Visai ne.
Gerai.
Trečias darbo pokalbis šią savaitę.
-Štai jis. -Sveiki, ponai.
-Labas. Kaip laikotės? -Kaip laikotės?
-Malonu susipažinti. -Evansai, malonu susipažinti.
Labai ačiū už skirtą laiką. Labai tai vertinu.
Gerai.
-Oho. Jūsų restoranas labai gražus. -Ačiū.
-Tikrai nuostabus. -Ačiū.
Jei neprieštarauji, noriu užduoti keletą klausimų.
Taip, žinoma.
Jūsų praeityje yra keletas klaustukų.
Aš tai žinau.
Jūsų veidas bus pirmas, kurį pamatys žmonės, įėję į mano restoraną.
Ir juos turiu pasitikti su šypsena.
Praeityje turėjau problemų.
Aš patikrinau jus, pone Makoli.
Kalbėjausi su kai kuriais jūsų buvusiais darbdaviais.
Ir žinote ką? Jie visi sakė tą patį.
Man įdomu išgirsti, ką jie pasakė.
Jie sakė, kad jūs esate nuostabus.
Sakė, kad jūs protingas. Jis protingas vaikinas.
Protingas vaikinas, ar ne?
Tai viskas gerai. Regis, kad gavau darbą. Kada pradedu?
Papasakokite apie klientą, kurį užpuolėte.
Jis priekabiavo prie padavėjos.
Taigi jūs sulaužėte jam ranką.
Sulaužiau. Tai padariau netyčia.
Atsiprašau, bet jis sugriebė jos užpakalį.
Mandagiai paprašiau, kad jis išeitų.
Jis man trenkė. Jis nepateikė kaltinimų.
Viskas buvo atmesta.
Taigi jūs tiesiog išėjote iš savo pamainos „Locanda“,
ir niekada negrįžote?
Turėjau asmeninę problemą. Tai buvo prieš šešerius metus.
Taip, jūsų vadovas pasakė, kad gulėjote psichiatrinėje ligoninėje.
Dvi savaites.
Dvi savaitės. Melane, tik dvi savaitės.
Klausykite, mano problemos su psichikos sutrikimais liko mano praeityje.
Nuo to laiko man net akis netrūkčioja.
Manau, kad iš tiesų
išgyvenęs tai, ką išgyvenau, aš tik sustiprėjau.
Ir aš esu 100 % įsitikinęs, kad galėsiu čia susitvarkyti.
Ačiū, kad šiandien atėjote, Evansai.
Prašau. Klausykite, žinau, kaip tai atrodo.
Bet mano liga nėra problema, dėl kurios jūs turite jaudintis.
-Pažadu... -Ei, susisieksime, gerai?
Ne, nesusisieksite.
Atsiprašau?
Pažįstu, kaip skamba atsisakymas.
Pone Makoli, puikiai susitvarkote su konfliktais.
Jūs net nenutuokėte.
Ačiū, kad atėjote.
Bet jūs teisus. Nemanau, kad man reikės jums paskambinti.
Manote, kad žinote mano istoriją, nes mane patikrinote,
ir kai kam paskambinote?
Aš sužinojau jūsų istoriją, kai paspaudžiau jūsų sudrėkintą ranką.
Dėkoju už jūsų laiką.
Aš tai suprantu. Tikrai.
Kas priims į darbą
žmogų, kuriam diagnozuota šizofrenija, praeityje smurtavo,
kai yra tuzinas kandidatų, kurių praeitis yra švari?
Bet iš tikrųjų galvoju apie tai, kad jei nesusirasiu darbo,
šį mėnesį negalėsiu sumokėti nuomos.
Niekas man nemokamai šio kostiumo neišvalė.
Ir be to,
turiu greitai kažką sugalvoti,
nes šie vaistai beveik pasibaigė.
O kai jie pasibaigs, viskas tik pablogės.
Ar yra dalykų, kuriuos tiesiog žinote, kaip daryti?
Niekas jums to nerodė.
Bet kažkaip kiekviena proceso dalis turi prasmę.
Lyg jūs tai prisimenate.
Nesimokote to.
Tu tikrai pats tai sukūrei?
-Taip. -Po velnių.
Ei, Roni.
-Evansas. -Labas.
Kaip prašei.
Kimotsuki stiliaus geležis. Rankų darbo.
Vienintelis.
O, po velnių, taip.
Kaip Hatorio Hanzo, ar ne?
Po galais.
-Po velnių. -Gražu.
Nulipk nuo manęs.
Užmokėkime šiam vaikinui.
Tu svaiginiesi su šituo?
Ne, klozapinas. Tai antipsichozinis vaistas.
Tau moka tabletėmis?
Ronis rūpinasi Evanso sveikatos draudimu.
Taip, daktaras Ronis.
Kodėl tu tiesiog nenusiperki jų vaistinėje?
Nes Evansas nenori kas dvi savaites kalbėtis su psichiatrais. Tiesa?
Taip, Evansas negali sau leisti kas mėnesį mokėti 400 dol. už receptą.
Ei, Vikipedija.
-Kaip vadinasi „Brakino Fatso“ sostinė? -Taip.
Tariama „Burkina Fasas“. Vagadugu.
Gali paduodi mano tabletes?
Šūdas, žmogau. Turiu suskaičiuoti iš naujo.
Tu tai išgalvojai.
Po velnių, žmogau!
Ne.
Jis viską žino. Jis keistuolis.
Kodėl tiek daug visko žinai?
Tiesą sakant, norėčiau žinoti, kodėl taip yra. Tai varo mane iš proto.
Gali paduoti mano tabletes?
Velnias, mergyt.
Žiūri į jį, lyg jis būtų kepsnys.
Iš ko gaminamas parakas?
74 % kalio nitrato, 13 % medžio anglies.
-Gerai. -Po velnių. Tai įspūdinga.
Pasakiau, žiūrėk į mane.
Nagi, Roni.
Štai, 60 pakuočių.
Čia yra tik 55.
Rimtai?
Tai beveik tas pats.
Tikrai ne. Man jų reikia.
Šešiasdešimt. Ei.
Ei.
Nori tikro kardo, tiesa? Jis tikras.
Anglimi apdorotas plienas. Sulankstytas virš 70 kartų.
Nuimk nuo manęs savo prakeiktas rankas.
Geriau pasakyk savo berniukui, kad išmoktų skaičiuoti.
Susitarėme dėl 60 pakuočių.
Taip? Na, tai viskas, ką mes turime.
Jei tau tai nepatinka, gali grįžti į Belvju.
Laikyk ginklą nutaikęs į jį.
Noriu išbandyti šitą šūdą.
Ei, iš ko gaminamas parakas?
Ištiesk ranką.
Laikas pasirodymui.
Ištiesk ranką.
Kelkis.
Padėk ten ranką, gerai? Kaklas arba ranka, mažute.
Tu renkiesi.
Ei, Roni. Tai ne žaislas.
Nekišk nosies ne į savo reikalus.
Baik, Roni. Tai nejuokinga.
O Dieve! Mano pirštai!
Manau, kad jis gerai pjausto, ar ne, Roni?
Nupjovė mano pirštus!
Tau viskas bus gerai. Ei, mieloji, gal jau bėk namo?
Tu išprotėjęs, brolau.
Tau šakės. Užmušiu tave.
Nežinau, Roni. Kalbiesi su vaikinu,
kuris iš tavęs perka antipsichozinius vaistus.
Šiuo metu jaučiuosi šiek tiek nesubalansuotai.
Galbūt geriausias būdas nutildyti balsus mano galvoje,
būtų nukirsti tau galvą.
Kaip manai, ar tai padės?
Ne. Nekovokite.
Nešaukite. Viskas gerai.
Viskas gerai, žmogau. Gerai?
Ei, šikniau. Paimk mano tabletes. Tuoj pat.
Štai taip.
-Tu esi išprotėjęs. -Jei būčiau išprotėjęs,
jau seniai būčiau sukapojęs tave į mažus gabalėlius.
Duok man mano tabletes.
Dabar paklausyk manęs, Roni. Aš nesu išprotėjęs, supratai?
Manęs tiesiog niekas nesupranta. Supranti?
-Padėk! -Leona!
Niujorko policija suėmė Evansą Makolį. Nepavykęs sandoris dėl narkotikų.
Jis turėjo kardą.
Jis buvo pagamintas naudojant procesą, kuris nebuvo naudojamas nuo Edo periodo.
Na ir?
Jis teigia, kad pats jį sukūrė.
Dar vienas brokeris tapęs kalviu.
O tu tuo netiki. Ar matai tai, Nora?
-Treadvas? -Būtent.
Jei mes tai žinome, Baturstas tai žino.
Būk atsargi.
Ačiū, mama.
POLICIJA
Pasakykite mums, kai baigsite, pone.
Galiu paskambinti telefonu?
Turėčiau galėti paskambinti.
Tu apsirengęs per gražiai, kad būtum Niujorko policijos detektyvas...
Turbūt esi gydytojas.
Nieko?
Visiškai nepažįsti?
Manau, kad turėčiau įsižeisti.
Ar prisimeni Sirakūzus?
Sirakūzus.
Apgultį.
Antrąjį pūnų karą.
Mes ten pirmą kartą susitikome.
Na, nebuvo taip smagu kaip Pirmajame pūnų kare,
bet juk sunku kurti tęsinius, ar ne?
Tu mane nuvylei.
Na, prisijunk prie klubo.
Pastebėjau,
kad tu nepasirašei ant jo.
Nors...
Kadangi jis taip meistriškai sukurtas...
Tau net nereikėjo pasirašyti, tiesa?
Sukūriau kardą. Ar tai nusikaltimas?
Evansas Makolis.
Kai tau buvo 14 m., tau diagnozavo šizofreniją,
nes ant savo krūtinės išpjaustei žodžius „Pažvelk į vidų“.
Elektrošokas nepadėjo.
Tačiau šios
neblogai veikia, ar ne?
-Gydytojau, ar galiu... -Prašau. Pirmyn.
Kai tau buvo 16, bandei nusižudyti inicijuodamas avariją,
dėl to tau į kaukolę reikėjo įstatyti plieninę plokštę.
Likusį savo ankstyvą gyvenimą praleidai
psichiatrinėse ligoninėse ir globos namuose.
Nupjoviau tik keletą jo pirštų.
Nemanau, kad dėl šito reikės teigti, jog esu išprotėjęs, ar ne, gydytojau?
Man smalsu.
„Pažvelk į vidų“.
-Kodėl pasirinkai tuos žodžius? -Kodėl gi ne?
Kuris iš šių yra tavo?
Gali praleisti... Kad ir kas tai bebūtų,
nes nei vienas iš jų man nepriklauso.
Negali šio daikto čia turėti.
Kas čia vyksta?
Ei, pareigūne.
Ei, kas, po velnių, čia vyksta?
Paimk.
Ką?
Paimk.
Paryžius.
1794 m.
Paskutinė Anžu grafo vakarienė.
Bordo.
Neblogas pasirinkimas paskutinei vakarienei.
Ar tai buvo tavo?
Norėčiau žinoti, apie ką tu kalbi, bet nežinau, ką pasakyti...
Jėzau!
Kiekvieną kartą, kai pasakysi: „Nežinau“,
nuspausiu šį gaiduką.
-Ar tai tavo? -Nežinau...
Išsikraustei iš proto?
Mes policijos nuovadoje! Alio! Pareigūne!
Kambarys yra nepralaidus garsui! Jie net negirdės, kai į tavo pakaušį
iššausiu 250 gramų švino.
-Ar tai tavo? -Taip. Gerai, taip, tai mano.
Patenkintas? Jėzau!
Melas tau nepadės.
Klausyk, tiesiog esu vaikinas, atsidūręs netinkamoje vietoje netinkamu laiku.
Tai viskas.
Paskutinė galimybė, Evansai.
Tai tavo?
Štai Treadvas, kurį pažįstu!
Maža gudrybė, kurią išmokau iš tavęs.
Sveikas, senas drauge.
Lipk į vidų!
-Laikykis. -Šūdas!
Pirmyn! Sukis!
Šūdas!
REINKARNUOTIEJI
Pirmyn!
Į vidų!
Tvirtai laikykis.
Saugokitės!
Ko tu lauki? Nagi, važiuok!
-Važiuok kitu keliu! -Sėsk už vairo.
-Ką? -Išlipkite iš mašinos!
Žinoma. Įtraukiamas-ištraukiamas vairas. Be problemų. Tai visiškai normalu.
-Važiuok atgal. -Nušauk tą kalės vaiką.
Traukitės! Pasitraukite nuo gatvės!
Nušaukite vairuotoją!
Jėzau Kristau!
Nagi.
Atsipalaiduok, jis neperšaunamas.
180 dabar!
Nesustok.
-Ar galiu tau užduoti klausimą? -Taip, žinoma.
Kas, po velnių, tu esi?
Aš esu Nora Braitman.
Gerai. O kas buvo tas vyrukas?
Baturstas. Tu jo neatpažinai?
Ne, neatpažinau. Bet tu tikrai jį pažinai.
Tu seniai jį pažįsti.
Niekada nesu jo matęs.
Manau, kad jį tai tikrai prisiminčiau.
Na, galbūt nesi jo matęs šiame gyvenime.
O, ne. Galbūt buvau susitikęs su juo per Antrąjį pūnų karą?
Gal per Prancūzijos revoliuciją. Prastai įsimenu datas.
Prisimeni tai?
Ne. Neprisimenu Prancūzijos revoliucijos.
Aš tai supratau. Dabar suprantu.
-Tikrai? -Tai yra netikra.
Tai psichozinis epizodas.
Atsibusiu ir būsiu apsiseilėjęs kažkokioje ligoninėje,
-apsvaigęs nuo ličio. -Lengviau tikėti tuo,
nei idėja, kad galbūt tavo likimas tau yra skyręs kažką daugiau?
Likimas? Ten, iš kur aš kilęs, turime mokėti mokesčius, nuomą. Supranti?
-Niekas neturi laiko likimui. -Gaila.
Žinau, kad ieškai atsakymų, Evansai.
Bet tu nesi išprotėjęs. Niekada toks nebuvai.
Ne, aš nesu išprotėjęs. Aš tiesiog kliedžiu.
Ar tave kada nors traukia vietos, kuriose niekada nebuvai?
Ar esi matęs vietovės nuotrauką ir tiesiog žinai, kad esi ten buvęs?
Žinai dalykus, kurių neturėtum žinoti?
Ar greitai išmoksti dalykus,
tarsi tu prisimeni įgūdžius, o ne jų mokaisi?
Aš tai jau sakiau daugeliui psichoterapeutų.
Mane analizavo visais įmanomais būdais, šimtą kartų.
Tai nieko nereiškia.
Ar sapnuoji kitomis kalbomis?
Štai kas yra šizofrenija. Skirtingi žmonės toje pačioje galvoje.
O gal tai tas pats žmogus skirtinguose gyvenimuose?
-Tu kalbi apie reinkarnaciją. -Taip.
Gali nukalti kardą, nes buvai kalvis.
Moki rusų kalbą, nes buvai rusas.
Klausyk, nenoriu tau to sakyti.
Ši mintis tikrai paguodžia, sielos pereina iš vieno kūno į kitą.
Bet iš esmės tai tik dvasinis „sėkmės kitą kartą“ atitikmuo.
Gerai? Nei daugiau, nei mažiau.
Jautiesi saugiai ir šiltai dėl viso to cinizmo?
Tiesą sakant, taip.
-Ir kaip tau tai sekasi? -Plačiai žvelgiant?
Žiūrint į bendrą vaizdą? Nelabai gerai.
Bet man gerai. Aš išgyvenu.
Vizijos, kurias patyrei visą gyvenimą, Evansai, nėra haliucinacijos.
Tai prisiminimai.
Nori pasakyti, kad šimtai gydytojų klydo?
Penkiasdešimt vaistų nepadėjo,
nes iš tikrųjų aš esu reinkarnuotas rusas kalvis?
Tai yra tikra.
Aš esu tikra.
Tikrai? Nes nesu girdėjęs apie tokią reinkarnacijos versiją.
Budistai, induistai, sikhai.
Jie tiki, kad kiekvienas gyvenimas prasideda nuo nulio.
Atsakymai, kurių ieškojai visą gyvenimą...
Teturi įlipti į tą lėktuvą.
Žinai, ko dabar savęs klausiu?
Jei beprotiškiausias dalykas, kurį teko girdėti,
o tai tikrai yra beprotiška,
iš tikrųjų yra pirmas dalykas, kuris skambėjo logiškai.
Neturiu pamaitinti katės, taigi eime.
Tęsk.
Jie išvyko iš privataus oro uosto.
Tai buvo į sąrašą neįtrauktas skrydis.
Ji greitai ten atvyko.
Per greitai.
Kardas sistemoje tebuvo kelias valandas.
-Tada jie turi bazę čia, Niujorke. -Noriu, kad rastumėte ją.
Tai nuves mus iki Evanso Makolio.
Jis padės mums surasti Kiaušinį.
Dar kartą.
Dieve, parodyk man savo veidą.
Mes vadiname save Begaliniais.
Mažiau nei 500 sielų visame pasaulyje,
visi galime prisiminti visus savo praėjusius gyvenimus
ir įgūdžius, kuriuos išmokome juose.
Begaliniai yra pasiskirstę į dvi grupes,
Baturstas ir Nihilistai, kurie nori, kad pasaulis būtų sunaikintas,
ir mes, Tikintieji.
Ir kuo mes tikime?
Tikime, kad mūsų dovana yra atsakomybė.
Kad mes turime padėti žmonijai
-tapti geresne. -Taip.
Manau, kad man jų prireiks.
-Labas. -Labas.
Ačiū.
Oho. Toli nuo Artūro aveniu.
Tai visada mane pribloškia.
Mes tai vadiname Centru.
Tai vieta, kur atgausi savo prisiminimus, Evansai.
Greitai nusileisime.
-Atpažįsti ką nors? -Tikrai manau, kad tai prisiminčiau.
Anksčiau jis buvo skirtas moksliniams tyrimams.
Antropologijai ir kalbotyrai.
Visi naudojame tai, ką išmokome.
Kiekviename gyvenime, kad padėtume žmonijai tobulėti.
O kam dabar ši vieta skirta?
Būstinė tos pusės, kuri pralaimi karą.
Baturstas yra kovos meistras.
Šimtus gyvenimų.
Turite būti pasiruošęs bet kam.
Mūsų pasaulyje jis yra didžiausias plėšrūnas.
Dar kartą.
Kodėl jie lenkiasi?
Jie tikisi, kad tu esi Heinrichas Treadvas.
-Dar kartą! -Jo reinkarnacija.
„Heinrichas?"
Tai buvo populiarus vardas šeštajame dešimtmetyje.
Šeštajame dešimtmetyje.
Tuo laikotarpiu grojo gerą rokenrolą, bet vardai buvo prasti.
1750 m.
Ką aš žinau, ko jums reikia?
Todėl tu ir esi čia, kad tai išsiaiškintume.
-Čia yra Treadvo kambarys. -Tu man tai sakai ar klausi?
Tikriausiai tikrai susimoviau praėjusiame gyvenime.
Kodėl taip sakai?
Ar matei, kur gyvenu šiame gyvenime?
Tai Treadvo Himalajų dienoraštis.
Tai buvau aš.
Kai buvau Leona Varik.
O tai buvo Treadvas.
Praėjus dviem dienoms po to, kai nusifotografavome, jis išgelbėjo mane.
Yra priežastis, kodėl pasirinkai šią knygą.
Tai man tik papasakoja apie tai, ką jis darė.
Bet nepasako apie tai, kas jis buvo.
Čia galime studijuoti bet ką ir viską.
Erdvė, laikas, mastelis. Visa tai aktualu.
Neatrodo labai įspūdingai.
Sveiki atvykę į mano virtualią smėlio dėžę.
-Mano vardas yra Garikė. -Labas.
Garikė yra mūsų technologijų ir tyrimų vadovė.
Jis neatrodo labai įspūdingai.
Po velnių, kaip gera vėl tave matyti.
Man irgi malonu susipažinti.
Nesijaudink. Viskas bus dar keisčiau.
Gerai.
Dabar pradėkime.
Sek paskui mane.
Prašau atsistoti ten.
Gerai.
Tai vaikinas iš policijos nuovados.
Baturstas. Kadaise jis su Treadvu buvo draugai.
Daug gyvenimų. Per karus, taiką.
Jie buvo kartu per kai kuriuos iš svarbiausių įvykių žmonijos istorijoje.
Tada Baturstas nustojo tikėti.
Pastaruosius 300 metų jis ieškojo išeities.
Jis norėjo surasti būdą, kaip sustabdyti reinkarnaciją.
Jis nori, kad viskas baigtųsi.
Štai kodėl jis sukūrė šitą.
Kiaušinį, sukurtą tam, kad sunaikintų visą gyvybę Žemėje.
Skamba šiek tiek drastiškai.
Jei visi žus,
nebebus kuo atgimti.
Jis puolą patį gyvybės šaltinį, DNR,
sunaikina pačią egzistenciją.
Kiekvieną augalą, gyvūną, žmogų.
Mama!
Džordanai!
Aš atbėgu!
Tai tas pats, kaip išjungti kompiuterį, kai užstringa programa.
Tik kai jis jį išjungs, kartu su juo žus septyni milijardai žmonių.
Viskas, ką jis nužudo, pagreitina procesą.
Dieve! Šūdas, tai atrodė beprotiškai tikroviškai!
Be tavęs čia nebūtų nė vieno iš mūsų.
Apie ką tu kalbi?
Praėjusio ciklo metu užpuolei Batursto laboratoriją,
pavogei Kiaušinį, nužudei jo Einšteiną ir visus, kurie padėjo jį sukurti,
nepalikai jam jokio būdo jį atkurti.
Mirei, niekam neatskleidęs, kur yra paslėptas Kiaušinis.
Baturstas visą šį gyvenimą jo ieškojo,
ir jis kiekvieną dieną artėja prie savo tikslo.
Štai kodėl jis susekė tave Niujorke.
Taigi, įlipu į lėktuvą, tu man sugrąžini visus prisiminimus,
ir aš išgelbėju pasaulį? Viskas?
Iš esmės tai yra viskas, tiesa?
Sakiau, kad bus keista.
Taigi, ką darysime dabar?
Pasakyk man gerų naujienų, Nora.
Brajanai Porteri. Treadvas mokėjo apdirbti plieną, tiesa?
Nepriekaištingas. Tavo draugai Niujorko policijoje tikrai buvo sužavėti.
Deja, jų šifravimo įgūdžiai yra prasti.
Jų dėka mums pavyko rasti jus.
SKUBUS ATVEJIS
Ar žinai, kad galima tai padaryti paprasčiau?
Naujesnis
beveik niekada nereiškia geresnis.
Mes išsiaiškinsime, kur yra Evansas Makolis.
Per jėgą įveiksime tavo šifravimą.
Bet būtų mandagu iš tavo pusės,
jei tu
pagreitintum procesą.
Pasakyk mums, kur jis yra.
Gerai.
Aš žinau, kur jis yra.
Žinoma, kad žinau.
Tiksliai žinau, kur jis yra. Aš tik...
Aš...
Kartais mano atmintis
-šlubuoja. -Atmintis.
Prisimenu, kai rinkai medų Maratono laukuose.
Dar vienas priminimas, kad viskas keičiasi.
Nori paragauti?
Žinai, kas yra tikra kančia?
Klausytis tavęs?
Tikra kančia nėra fizinis skausmas, o žmogiškas kvailumas.
Kai esi apsuptas jo, skendi jame kiekviename gyvenime.
Žmonės su savo idiotiškomis šypsenomis!
Jų erzinantys mandagumas!
Jų poreikis, kad jiems pritartų!
Jų nenuoširdūs bandymai tapti mylimais!
Jie yra vaikštantys, kalbantys nekrologai paskutiniuose laikraščio puslapiuose,
paukščio narvelio apačioje, kampe nešvarios svetainės,
kuri priklauso išprotėjusiai senei.
-Ir mes priversti -Tu niekada nesuprasi
-gyventi tarp jų -draugystės, meilės.
-visą amžinybę. -Pasitikėjimo.
-Tai yra -Tu vis dar nesupranti tikėjimo!
-tikros kančios apibrėžimas. -Tikėjimo!
Tikėjimo!
Tikėjimo.
Pavargau nuo tikėjimo.
Dievas turi parodyti man savo veidą.
Bet ačiū, kad mane apšvietei.
Pasilikote jo kūną?
Seksualus kalės vaikis, ar ne?
Ne. Jis yra lavonas, plūduriuojantis vandenyje.
Man tai yra baisiausias košmaras.
Iš tikrųjų, tai krotono rūgšties matrica. Jos dėka ląstelės nežūsta.
Tada tai yra daug geriau. Ačiū.
Bandome moksliškai paaiškinti, kodėl esame tokie.
Treadvas tikėjo, kad žmonės gali daug daugiau, nei manėme.
Ar dabar pasakysi man, kad neišnaudoju savo galimybių?
Esu jau tai girdėjęs.
Treadvas peržengė ribas, kurias kiti pavadintų paranormaliomis, antžmogiškomis.
Jis gali manipuliuoti jį supančia pasaulio energija.
Aš net nežinau, ką tai reiškia.
Tai reiškia, kad turėsi įgūdžių, kurie bus galingesni, nei kada nors įsivaizdavai.
Tie sugebėjimai yra labai gilūs, slypi žemiau sąmonės lygio.
Gerai, aš tam pasiruošęs. Kaip juos susigrąžinsime?
Čia mes iš naujo išlavinsime tavo atmintį.
Sujungiame, tai kas fiziška ir psichiška, kad sukurtume naujus neuronų ryšius.
Prisiminimai yra saugomi kiekviename organe,
kiekvienoje tavo kūno ląstelėje.
Regresijai reikia tokio susikaupimo, kuriam išsivystyti prireikia daug metų.
Tai trumpesnis kelias.
Sukrečiam tavo protą, kad jis sinchronizuotųsi su sistema.
Veikia.
Matau padidėjusį visų jo atminties centrų aktyvumą.
Ei!
Nagi.
-Tai ne Treadvas. -Tikrai?
Jis ką tik tave įveikė.
Treadvas būtų mane nužudęs.
Oho. Ji nejuokavo, kai sakė, jog kariaujate.
Padedame gerinti žmoniją.
Kartais tai darai dažydamas koplyčios lubas.
Taip. O kartais, būdamas už mylios, ką nors nušauni.
Neliesk.
Gerai.
Nesu matęs tokio ginklo.
Bandome išsiaiškinti kaip veikia Batursto Nuvertėjas.
Nuvertėjas? Kas sugalvoja šiuos pavadinimus?
Klausyk...
Begalinio neįmanoma nužudyti. Gali sunaikinti kūną, bet...
Jie atgimsta?
Taip.
Tai įsitvirtina tavo galvoje ir ištraukia tavo sąmonę...
Tavo sielą įrašo į skaitmeninį lustą.
Tavo siela įstringa diske, ir tai nutraukia ciklą.
Mes praradome daugiau nei 200 brolių ir seserų
toje skaitmeninėje skaistykloje.
Jei susidursi su tuo,
patariu surasti būdą, kaip mirti.
Įeik.
Tu nieko prieš, jei apsižvalgysiu?
Ne, prašom.
Jos visos yra tu, ar ne?
Žmonės, kuriais buvau.
Visi.
Oho.
Tai šaunu. Tu atrodai laiminga.
Buvau laiminga.
Kas tas vaikinas?
Toje nuotraukoje jis buvo Abelis.
Prieš tai buvo kiti vardai, kiti veidai.
Bet jo siela...
Siela buvo visada jo.
Tai kas? Mylėjote vienas kitą keliuose gyvenimuose?
Visose nuotraukose matosi ta pati vieta.
Tu atgimei. Iš kur žinai, kur tau vykti?
Aš tave surasiu Pradžioje.
Aš tave myliu.
Kai mes atsidurdavome naujame gyvenime,
mes su Abeliu ten susitikdavome.
Tu reinkarnavaisi. Iš kur žinai, kur tau vykti?
Daugelis iš mūsų atsibundame iš naujo, kai būname jauni.
Tai prasideda nuo smulkmenų, prisiminimų, jausmų dėl vietos, sapnų.
Iki brendimo laikotarpio, dauguma Begalinių viską atsimena.
Tuo metu man diagnozavo šizofreniją.
Kas nutiktų, jei mirtumėte jauni ir išsiskirtumėte?
Begaliniui
mirtis nėra pabaiga, tai tarsi knygos puslapio vertimas.
Kitas skyrius, ta pati istorija.
Tai beprotiška.
Nauji gyvenimai, nauji kūnai, visada susitinkantys toje pačioje vietoje.
Jis įstrigęs luste.
Jis įstrigęs kažkur kompiuteryje.
Praeitame gyvenime, susigrąžinau prisiminimus,
ir supratau, kad jo nebėra.
Ne mano prisiminimai yra svarbūs, Evansai.
O tavo.
Paskutiniame tavo gyvenime Meksikoje,
kur paslėpei Kiaušinį?
Kur yra Kiaušinis?
Kur jis?
-Kyla jo temperatūra. -Išjunkite.
Ei, tau viskas gerai.
Tau viskas gerai. Tiesiog kvėpuok.
-Turiu atsikelti. -Kvėpuok.
Kovič, patikrink jo gyvybines funkcijas.
Kas ten atsitiko, Evansai? Ką tu matei?
Tavo neuroninis tinklas sužibėjo kaip fejerverkas.
Visą gyvenimą mačiau šiuos dalykus. Tai vis dar neturi prasmės.
Kodėl jis nieko neprisimena?
Dėl autoavarijos, elektrošoko
ir plieno plokštės galvoje jo protas yra sulaužytas.
Kažkas ten neleidžia prisiminimams iškilti.
Negaliu jų ištraukti. Deja Amatininkas yra paskutinė mūsų viltis.
Jis greitai viską atsimins.
Jei dar neatsimena.
Šimtai gyvenimų, ir viskas priklauso nuo šių kelių valandų.
Jei jo nerasime
prieš jam atgaunant prisiminimus,
amžinai
prarasime Kiaušinį.
Ratai vis suksis, o mes niekada negalėsime
pabėgti.
Išvyksime auštant.
Seniai nesimatėme, Otai.
Jau daug gyvenimų manęs niekas nevadino šiuo vardu.
Sveika, mano meile.
Kas tau nutiko?
Tu buvai toks gražus.
Tu taip pat.
Ar nepasiilgai?
Judrumas,
gyvybingumas,
apribotas šito?
Manai, jog esu lyg sulaužyta. Aš taip nemanau.
Tai tu esi luošas, Otai.
-Esi suluošintas savo bailumo. -Bailumo?
Ne. Mane suluošino mano atmintis.
Tu savo prisiminimus atgauni per daugelį metų. O aš ne.
Prisimenu viską, kai formuojasi mano smegenys, būnant gimdoje.
Begalės valandų, dienų, savaičių, mėnesių.
Nėra vietos pajudėti!
Mano smegenys neturi kitos išeities, kaip tik ėsti save.
Visi šie gyvenimai, šios dovanos dydis,
ir tu vis tiek nieko neišmokai.
Turiu išeiti.
Turiu tai sustabdyti.
Nedaryk to. Nesakyk jam nieko.
Kur yra Treadvas?
Ar šturmuojame Normandijos paplūdimį?
Niekada negali nuspėti kaip seksis su Amatininku.
Pasiruoškime.
Duokite didesnės vertės žetonus.
Taigi, Amatininkas yra lošėjas?
Ne, jis hedonistas.
Begalinės melagystės, begalinės galimybės ištvirkauti.
Man jis patinka.
Aleksa, išjunk muziką.
Sutvarkyk jį ir išnešk.
Dabar operuoji lavonus?
Da Vinčis skrodė žmonių lavonus tam,
kad geriau suprastų žmogaus formą.
Man įdomiausia yra smegenys, mažute.
Bet jūs gerai tai žinote.
Šį kartą tavo kaukolės skliautas labai gražus.
Galėčiau geriau jį ištirti, jei nukirsčiau tau galvą.
Kaip man padarė Treadvas, per paskutinį susitikimą.
-Pabandyk tai. -Gal...
Baturstas užėmė Centrą.
-Ar jis turi Kiaušinį? -Ne.
Manai, būtume čia, jei jis jį turėtų?
Kad ir kur jis būtų, tai vis dar jo galvoje.
Treadvas?
Jie sako, jog aš esu jis.
Palaukite. Jis užblokuotas?
Tik pažvelkite.
Tavo kietasis diskas yra sunaikintas,
o tai reiškia, kad turėsime atstatyti tavo atmintį.
Heinrichai, man tai labai patiks.
Pažiūrėkite.
Jūs visi žinote idėją, kad mirus,
gyvenimas blyksteli prieš akis, tiesa?
Šis aparatas sustiprina tą patirtį, prailgina jūsų laiko pojūtį,
o tai leidžia jums atkurti ar pertvarkyti viską viduje.
Tai yra artimiausias dalykas visiškam proto perkrovimui.
Ar ketini mane paskandinti? Nes turiu nuomonę apie tai.
-Kokią? -Man tai nepatinka!
Kokie yra šio vyruko rezultatai?
Pasitikėjimo yra daug.
Taip, o pats esi apsvaigęs.
Gerai. Ei.
Šį kartą tu man patinki. Tu iš tikrųjų esi juokingas.
Nesupraskite to neteisingai, bet dažniausiai būni asilas.
-Tai tiesa. -Taip, ji tai supranta.
Turėčiau pasitikėti šiuo vyruku?
-Aš nepasitikėčiau. -Pirma, piktinuosi dėl lyties etikečių.
Antra, gali pasitikėti, kad mūsų tikslas sutampa.
Tikrai? O koks jis yra?
Baturstas nori sunaikinti visą gyvybę, esančią Žemėje, tiesa?
Na, tai sugadins puikų vakarėlį, kurį čia rengiu.
Šis vaikinas išprotėjęs.
Yra priežastis, kodėl anksčiau manęs čia neatvedei.
-Yra galimybė, kad žūsiu. -Taip.
Ar tai gali padėti?
Gali.
Bet tu gali pasirinkti, Evansai.
Ne, negaliu.
Negaliu leisti, kad dėl to, kas mano galvoje, kažkas būtų sužeistas.
Gerai. Laikas aklai tuo pasitikėti.
Padarykime tai dabar, kol nepersigalvojau. Gerai?
Eime. Įjunk savo mašiną.
Pasiruošęs maudytis?
-Taip. -Tai bus labai smagu!
Tiesiog užsičiaupk ir įjunk.
Prailgina tavo laiko pojūtį.
Kad ir kas bus, neleisk jiems sustoti, kol tai bus baigta.
Jis sulaikys kvėpavimą, kol galės, ir tada
jį užvaldys bazinis instinktas.
Dvidešimt du. Per daug.
Dvidešimt. Ne daugiau. Ir 18.
O Dieve. Jis skęsta.
Tai ir yra visa esmė.
-Galbūt reikia jį ištraukti. -Jis nebaigė. Dar dvi minutes.
Abeli, paklausyk manęs. Jei man nepavyks...
Nagi.
-Nora... -Jis miršta.
Mes arti. Mes esame arti.
Dingo pulsas!
Ištrauk jį!
Nagi!
Gerai.
Pasitrauk iš kelio.
Ne!
Jis žuvo.
Mes jį nužudėme.
Jei man nepavyks, pažvelk į vidų.
Evansai, tau viskas gerai. Tiesiog kvėpuok.
Aš esu Treadvas.
Jei esi Treadvas, atsakyk į šį klausimą.
Ar žinai, kur yra Kiaušinis?
Taip.
-Taip? -Taip.
Pažvelk į vidų.
Mus išmokė galvoti, jog kūnai yra nesvarbūs, tiesa?
-Taip. -Tiesiog kiautai, kuriuos gali išmesti.
Treadvas žinojo vieną vietą, kur niekas neieškotų.
Abeli? Abeli, paklausyk manęs.
Jei man nepavyks, pažvelk į vidų.
Tai yra jo kūne.
Centre.
Jis ten buvo visą šį laiką. Eime.
Esu šokiruotas, kad tai pavyko.
Visą laiką žinojau, kad tai tu. Štai kodėl leidau tau laimėti.
Leidai, ar ne?
Nežinau kaip jūs, bet aš norėčiau išgerti.
Nagi, neturime laiko...
Užrakinimas dėl saugumo!
Į mane pataikė.
Tau viskas gerai?
Ei!
Sekite paskui mane.
Nagi. Turime eiti.
Atidaryk avarinį liftą.
-Turime eiti. -Palauk!
Ar tu išprotėjai? Jie ruošiasi įsilaužti!
Mes nebėgsime, supranti? Pavargau visados bėgti.
-Aš su jais kovosiu. -Laikykis, Treise.
Ji negyva.
Turime tuoj pat nešdintis.
-Aš pasiliksiu. -Ką?
Pasiliekame čia, kovojame su jais.
-Iš tavęs kraujas teka upeliais. -Man viskas gerai.
Jei čia mirsi, kas sustabdys Baturstą?
Jis teisus.
Ei.
Įsitikink, kad verta tai daryti, dziecko.
Tada išlošk man šiek tiek laiko.
Atidaryk ginklų kambario duris.
Sėkmės.
Atsargiai, pone.
Būsiu atsargus.
Gabename Treadvo kūną į Škotiją.
Labai gerai.
Išgelbėk jį.
Aš padarysiu viską, ką galiu, bet jis neteko daug kraujo.
Raktai yra automobilyje.
BATURSTO DVARAS, ŠKOTIJA
Heinrichai.
Smagu, kad prisijungei prie mūsų.
Norėčiau, kad tu čia būtum, ir galėtum tai pamatyti,
kad suprastum
savo vaidmenį šioje situacijoje.
Tai užbaigs visas mūsų diskusijas.
Tai užbaigs viską.
Nuvalykite ir patikrinkite jį.
Įsitikinkite, kad jis tikras.
Ar tikrai viskas baigta?
Dar ne visai.
Niekada nenuvertink Treadvo.
INFUZIJA 3,0 ml/val. TŪRIS 9,8 ml MORFINAS
Tu atsibudai.
Kur aš?
Pasakiau Norai, kad pabūsiu prie tavęs, kol pabusi.
Tu esi mano slėptuvėje.
-Ką tu darai? -Naudoju tavo morfiną!
Kur ji?
Ji nusekė paskui Baturstą.
Šūdas.
Ji to nedarys viena. Jokiu būdu.
Ei! Nagi, žmogau.
Jei dabar bandysi bėgti, nukraujuosi nepasiekęs komplekso.
Jei žūsime, tai žūsime kartu.
Ei.
Aš ką tik tave pagydžiau.
Aš tau paaiškinsiu dabartinę situaciją.
Jei Baturstas pasieks savo, mums visiems galas.
Antrų šansų nebebus.
Surasiu Kiaušinį ir užmušiu jį.
Ji man sakė, kad esi vienas iš mūsų.
Akivaizdu, jog esi melagis.
Diagnostika atlikta. Bomba paruošta Kiaušiniui.
Tegul jie jį įkelia į lėktuvą.
Ateik čia, niekše.
Ar manai,
kad jis leis mums tai padaryti?
Ne?
Visų dalykų pabaiga.
Eik.
-Judėkite! -Ant mašinos! Važiuojam!
Judėkite!
Nuleisiu po trijų, dviejų, vieno.
-Reikia pavėžėti? -Būtų gerai.
-Tau viskas gerai? -Ne. Neklausk.
Ar matėte tai?
NUGINKLUOTA
PARUOŠTA SPROGIMUI
Nora, tau viskas gerai?
Gerai, nagi.
Aš tau padėsiu.
Padėsiu tau išlįsti. Nagi.
Tau viskas gerai?
Šūdas.
Ei. Turime tave iš čia išvesti.
-Gali eiti? -Taip, man viskas bus gerai.
Gerai. Eime.
-Turi eiti. -Baturstas bėga.
Čia yra jo kietieji diskai. Turiu juos sunaikinti ir išlaisvinti visus.
Dar pasimatysime.
Po 16 minučių nusileisime Glazge, pone.
Skrisk žemai.
Panaudok laikiną draudimą skraidyti.
O Dieve.
Nagi.
Jie visi yra čia.
Visos sielos.
Turime juos visus išlaisvinti.
Oho!
Nora. Ei.
Lik su manimi, gerai? Mes taip arti.
Susprogdinkime ką nors, gerai?
Šūdas!
Trečiasis variklis sprogo, pone.
Turėsime nusileisti.
Ką, po velnių, jūs darote? Pone!
Prašau! Jūs sudaužysite lėktuvą. Pone!
Tai neįmanoma.
Neįmanoma.
ĮSPĖJIMAS LIUKAS ATIDARYTAS
Jis atidarė viršutinį liuką, pone.
PARUOŠTA SPROGIMUI
Tu mane nuvylei.
Visiškai manęs nepažinai?
Manau, kad turėčiau įsižeisti.
Avarija? Plieninė plokštė, prisimeni?
Treadvai, negali jos išjungti!
Tai vyksta!
Ne!
NUGINKLUOTA
Mums mirtis nėra pabaiga.
Gal nė vienam iš mūsų tai nėra pabaiga.
Naujas skyrius, ta pati istorija.
Galiu tave išnešti.
Jokiu būdu.
Aš juos išlaisvinsiu.
Štai.
-Iki pasimatymo. -Taip.
Aš tave surasiu Pradžioje.
Aš tave myliu.
Klausiu savęs...
Ko mane išmokė buvimas Evansu Makoliu?
Jei kiekvienas naujas gyvenimas yra galimybė tobulinti tai, kas buvo,
galimybė veržtis į priekį, siekiant geriausio rezultato...
Judėkite!
Kodėl kai kurie iš mūsų turi vėl paimti į rankas kardą ir kovoti,
o kiti gali atrasti naują pradžią?
Nora?
Tai viltis. Štai ką išmokau.
Taip, mes nukrentame. Taip, mums nepavyksta.
Taip, kartais sugadiname viską, prie ko prisiliečiame.
Bet kiekvieną mūsų gyvenimo akimirką sieja tikėjimas,
kad veiksmai, kuriuos darome, kitą dieną, kitą savaitę, kitą gyvenimą
pavirs kažkuo daugiau, kažkuo, kas yra svarbiau už tave.
O toliau... Na, galimybės yra begalinės.
DŽAKARTA, INDONEZIJA
Taigi...
Kai jūsų sūnus ims klausinėti apie savo praeitį,
paskambinkite man.
Savo praeitį? Jis dar tik vaikas.
Sako, kad jis yra tik vaikas.
O kaip tavo kardas?
Tai ne mano kardas. Tai jo.
Amatininke, kodėl taip ilgai užtrukai?
Iki pasimatymo, Treadvai.
Išvertė: Beatričė Lapytė